ఎస్.వి. రాఘవేంద్రరావు

డా.ఎస్.వి.రాఘవేంద్రరావు (జననం 05-02-1941) ఈయన పద్యకవి,రచయిత(నాటిక,నాటక,గేయ),
వక్త, ప్రవచనకర్త, నటుడు,గాయకుడు, క్రీడాకారుడు,
సమాజ సేవకుడు.

జననం,చదువు
ఎస్వీ రాఘవేంద్రరావుగా సుపరిచితులైన సంగాడి వీర రాఘవేంద్రరావు 1941ఫిబ్రవరి 5న ఉమ్మడి తూర్పు గోదావరి జిల్లా ప్రస్తుతం డాక్టర్ బి.ఆర్.అంబేద్కర్ కోనసీమ జిల్లా కొత్తపల్లిలో జన్మించారు. తల్లి నూకరత్నం,తండ్రి గంగరాజు కాకినాడ ఎం ఎస్ ఎన్ చారిటీస్ ప్రాధమిక  పాఠశాల ఉపాధ్యాయుడిగా పనిచేసారు. రాఘవేంద్రరావు అదే స్కూల్లో ప్రాధమిక విద్య, అనంతరం ఎం.ఎస్.ఎన్ చారిటీస్ ఉన్నత పాఠశాలలో చదుకున్నారు.కాకినాడలోని రక్షణోదయం సెకండరీ గ్రేడ్ ట్రైనింగ్ పాఠశాలలో సెకండరీ గ్రేడ్ టీచర్ ట్రైనింగ్ అయ్యారు. విశాఖపట్నం ఆంధ్ర విశ్వవిద్యాలయంలో పియుసి, బి.ఎ. స్వయంకృషితో పూర్తిచేశారు. రాజమండ్రి సమగ్ర బోధనా శిక్షణాలయంలో బీ.ఈడి చేశారు. విశాఖ ఆంధ్ర విశ్వ విద్యాలయం నుంచి ఎంఫిల్ చేసారు. పొట్టి శ్రీరాములు తెలుగు విశ్వవిద్యాలయం రాజమండ్రి సాహిత్య పీఠం నుంచి పిహెచ్ డి అందుకున్నారు. దక్షిణ భారత హిందీ ప్రచార సభ నుంచి హిందీ విశారద చేసారు.

ఉద్యోగములు
1960 నుండి 2000 వరకు 40 సంవత్సరాలు వివిధ హోదాలలో కాకినాడలో పురపాలక సంఘం, ఎంఎస్.ఎన్. చారిటీస్ గా పిలిచే  మల్లాడి సత్యలింగం నాయకరు ఛారిటీసు ప్రాథమిక,ఉన్నత పాఠశాలల్లో సెకండరీ గ్రేడు ఉపాధ్యాయునిగా, రాజమహేంద్రవరం లోని శ్రీ కందుకూరి వీరేశలింగం ఆస్తిక జూనియర్,డిగ్రీ కళాశాలల్లో ఆంధ్రోపన్యాసకునిగా,రీడరుగా,ఆంధ్రకేసరి డిగ్రీ కళాశాల ప్రిన్సిపాల్ గా విధులు నిర్వహించారు.

రచనలు
ఈయన ఎన్నో పుస్తకాలను రచించారు. అందులో కొన్ని ముద్రితం అయ్యాయి. మరికొన్ని ముద్రితం కావాల్సి ఉంది. 

1) "వసివాడు పసిమొగ్గలు" (పద్య ఖండకావ్యము).
2) "కాలుష్యపు కోఱలలో" (పద్య ఖండకావ్యము).
3) “ఉగ్ర-శాంతి" (పద్య ఖండకావ్యము).
4) “కరోనా కథ” (పద్యకావ్యము).
5) "పుడమితల్లి" (పద్యకావ్యము).
6) “వేమన కబీరుల సామాజిక దృక్పథము" (ఎం.ఫిల్.)
7) "ద్రాక్షారామక్షేత్ర సాహిత్య సమీక్ష" (పిహెచ్.డి.)
8) "కబీరు బోధనామృతము”(కబీరు దోహాలకు ఆటవెలదులలో అనువాదము, భావార్థోదాహరణ సహితము)
9) "శ్రీ ఆదిలక్ష్మీ విలాసము” (శ్రీమాన్ అక్కినేపల్లి నరసింహ కవి రచించిన పద్యకావ్యావతారికకు వ్యాఖ్యానము).
10) “ఆకాశవాణి ప్రసంగఝరి".
11) "ప్రసంగ తరంగిణి" - ప్రథమభాగము.
12) “ప్రసంగ తరంగిణి" - ద్వితీయ భాగము.
13) "గోష్ఠి పత్ర స్రవంతి".
14) "సాహితీ మంజూష". 
15) "మన సిక్కిం"
16) "శ్రీవారి బ్రహ్మోత్సవాలు- వాహన వైభవాలు".
17) ఆంధ్ర పద్య కవితా సదస్సు పక్షాన "బసవ భావ ప్రభ”, “ప్రతినెలా పద్యం-1", "ప్రతినెలా పద్యం-2" (పద్యకవితా సంపుటులు) ముద్రితం అయ్యాయి. 

1) మన రాజమహేంద్రవరం.
2) రాణ్మహేంద్ర పద్య కవులు.
3) కార్యశూరుడు కందుకూరి వీరేశలింగం.
4) మధునాపంతుల వారితో నా పరిచయం.
5) ప్రాతఃస్మరణీయులు (పద్య ఖండకావ్యము).
6) నేనూ-మా వాళ్లు.
7) సుధాశీకరాలు (పద్య ఖండకావ్యము).
8) ఆంధ్ర పద్య కవితా సదస్సు సాహితీ వరివస్య (తూర్పు గోదావరి జిల్లా).
9) మన సంస్కృతి.
10) సాంస్కృతిక సాహిత్య దర్శనం.
11) స్వీయ చరిత్ర పుస్తకాలు ముద్రితం కావాల్సి ఉంది. 

పురస్కారములు 
ఎస్.వి. రాఘవేంద్రరావు ఎన్నొ పురస్కారాలు అందుకున్నారు. ఈయన రాసిన పుస్తకాలు, పద్య కవితలు పాఠ్యపుస్తకాలలో కూడా వచ్ఛాయి. 
1)రాష్ట్ర ఉత్తమాధ్యాపక పురస్కారం(1997).
2)“అమృత భాష తెలుగు” పద్యకవితకు సి.పి. బ్రౌన్ సేవా సమితి, బెంగళూరు వారిచే జాతీయ పురస్కారం (2012).
3)"కాలుష్యపు కోఱలలో" పద్యకవితను మహారాష్ట్ర సెకండరీ విద్యామండలి 2013లొ 10వ తరగతి తెలుగు పాఠ్యపుస్తకంలో పాఠ్యాంశముగా ప్రచురించింది.
4)అమలాపురం సాహితీ మిత్రమండలి వారిచే 2014లొ "ఉగాది ప్రతిభా పురస్కారం" 
5)2015లో మద్రాసు విశ్వవిద్యాలయం వారిచే నిర్వహింపబడిన "తెలుగు బుక్ ఆఫ్ రికార్డ్ 24 గంటల నిరవధిక జాతీయ కవి                
సమ్మేళనంలో, అంతర్వేదిలో నిర్వహించిన వరల్డ్ రికార్డ్ కవి సమ్మేళనంలో పాల్గొన్నారు. ఈ కార్యక్రమం భారత్ బుక్ ఆఫ్ రికార్డ్స్, ఆంధ్రప్రదేశ్ బుక్ ఆఫ్ రికార్డ్స్, ఆంధ్రా బుక్ ఆఫ్ రికార్డ్స్ లో నమోదయింది.
6)2015లో రాజమహేంద్రవరం అల్లూరి సీతారామరాజు సేవాసమితి వారిచే ఆంధ్రశ్రీ పురస్కారం,
7)"గురుశ్రేష్ఠ" పురస్కారం, విశాఖరత్న కళాపరిషత్(2016)
8)“హేవళంబి" ఉగాది పురస్కారం, తూర్పు గోదావరి జిల్లా సాంస్కృతిక మండలి, కలెక్టరు చేతుల మీదుగా (2017).
9)నన్నయ భట్టారక పీఠం, తణుకు వారు ఉగాదికి నిర్వహించు రాష్ట్రస్థాయి పద్యకవితల పోటీలలో ఆశాజ్యోతి అమరావతికి ప్రథమ    బహుమతి (2017) మాధ్యమాల ప్రభావంపై “పుడమి దాసోహమయ్యెను బుల్లితెరకు" ద్వితీయ బహుమతి (2018), ఉగ్రవాదంపై ఉక్కుపాదం అనే విషయంపై 'ఉగ్ర-శాంతీకి తృతీయ బహుమతి (2019).
10)“ఏలయన్స్ క్లబ్” విజయనగరం వారిచే జీవిత కాల సాఫల్య సాహిత్య (2018).
11)"కాలుష్యపు కోఱలలో" పద్యకవితా సంపుటికి మోపిదేవి జాతీయ పురస్కారం (2018).
12) రాష్ట్రస్థాయి కందుకూరి వీరేశలింగం సాహిత్య, సాంఘిక సేవలు అంశంపై నిర్వహించిన అక్కినేని జనార్ధనరావు స్మారక వ్యాస రచన పోటీలో రూ 2,500 నగదు బహుమతి(2018).
13)“కరోనా కథ” పద్యకృతికి "కాట్రగడ్డ ఫౌండేషన్ సాహిత్య అవార్డు(2020)
14)"కవిసంధ్య ప్రతిభా పురస్కారం”, యానాం వారిచే(2020).
15)“ఆజాదీ కా అమృతోత్సవ్” సందర్భంగా 2022లో కేంద్ర మంత్రి జి కిషన్ రెడ్డి చేతుల మీదుగావిశిష్ట ప్రతిభా పురస్కారం,
16)“సప్పా ఎక్స్ లెన్స్ పురస్కారం”, రాజమహేంద్రవరం(2022).
17)ముమ్మడివరం “శ్రీమతి పచ్చిమాల సరస్వతి” పురస్కారం
18)“ఉగాది పురస్కారం” స్టీల్ క్లబ్, విశాఖపట్నం (2022).
19)విజయనగరం తెలుగు భాషా పరిరక్షణ సమితిచే 2025లో 'మధురవచస్వీ ఆచార్య మానాప్రగడ శేషశాయి స్మారక పురస్కారం.

సన్మానములు
1997లో ఛీఫ్ ఎలెక్షన్ కమీషనర్ కృష్ణమూర్తిచే ఢిల్లీలో, 1983లో అప్పటి ఆంధ్రప్రదేశ్ స్పీకరు యనమల రామకృష్ణుడుచే , ఆంధ్రప్రదేశ్ గవర్నర్ రాంలాల్ చే 2008లో, ఆంధ్ర విశ్వవిద్యాలయం ఉపకులపతి ఆచార్య నాగేశ్వరరావుచే, ప్రజాపత్రిక 87వ వార్షికోత్సవం సందర్భంగా 2014లో పండిత కవి సత్కారం, 2021లో పుదుచ్చేరి మంత్రి మల్లాడి కృష్ణారావుచే, 2022లో కేంద్ర సాంస్కృతిక శాఖ మంత్రి జి.కిషన్ రెడ్డిచే సన్మానం అందుకున్నారు. 
1)పదవీ విరమణ సందర్భంగా కరస్పాండెంట్ వీరేశ్వరరావుచే (1999).
2)'వసివాడు పసిమొగ్గలు' గ్రంథావిష్కరణ సందర్భంగా మధునాపంతుల సూరయ్యశాస్త్రిచే (1999).
3)ఆంధ్ర పద్యకవితా సదస్సు ప్రధాన కార్యదర్శి శిష్ట్లా వెంకటరావుచే విక్రమహాలులో ఆచార్య నండూరి రామమోహనరావు అధ్యక్షులుచే
4)రాజమహేంద్రవరం అప్పటి  మేయర్ పంతం రజనీ శేషశాయిచే
5)కేంద్ర మాజీ మంత్రి, రాజమండ్రి ఎం.పి. దగ్గుబాటి పురందేశ్వరిచే
6)హిందీ అష్టావధాని, ఆచార్య చేబోలు శేషగిరిరావు షష్టిపూర్తి సందర్భంగా
7)విజయ భావన సమాఖ్య, విజయనగరం వారిచే శ్రీనాథకవి, శృంగార నైషధంపై ద్విదిన ప్రసంగం సందర్భంగా
8)సి.పి.బ్రౌన్ సేవాసమితి వారిచే హైదరాబాద్ రవీంద్రభారతిలో 'పద్మశ్రీ' ఆచార్య కొలకలూరి ఇనాక్, మాజీ ఉపసభాపతి మండలి బుద్ధప్రసాద్ లచే (2014)
9)పెద్దాపురం బచ్చు ఫౌండేషన్ వారిచే.
10)శరన్మండలి, రాజమహేంద్రవరం యాతగిరి శ్రీరామ నరసింహారావుచే నన్నయజయంతి-నన్నయ నానారుచిరార్థ సూక్తులపై ప్రసంగించిన సందర్భంగా
11)తణుకు నన్నయ భట్టారక పీఠంచే
12)భీమవరం రామరాజభూషణ పరిషత్తుచే
13)కళాగౌతమి వ్యవస్థాపకులు డా.బులుసు ఎ.ఎన్.మూర్తిచే
14)పొట్టి శ్రీరాములు తెలుగు విశ్వవిద్యాలయంలో నదీ సాహిత్యంపై గోష్ఠీపత్రం సమర్పించిన సందర్భంగా
15)రామకృష్ణ మిషన్, మాజీ శాసనసభ్యులు రౌతు సూర్యప్రకాశరావుచే
16)ఉమర్ఆలీషా పీఠం వారిచే సర్వమత సమ్మేళనంలో హిందూ మత ప్రతినిధిగా.

బిరుదులు 
ఈయనకు 'పద్యకవితిలక', 'సరసకవి', 'సహృదయ చక్రవర్తి', 'ఆంధ్రశ్రీ', 'గురుశ్రేష్ఠ', 'వ్యాస యశస్వి', 'పద్య గళానిధి'బిరుదులున్నాయి. 

సాహితీ వరివస్య
1)2005 సం.లో తిరుపతి బ్రహ్మోత్సవాలలో వ్యాఖ్యాతగా పాల్గొన్నారు.
2)ఏలూరిపాటి అనంతరామయ్య 'పద్యాలతోరణం' కార్యక్రమంలో న్యాయ నిర్ణేతగా దూరదర్శన్ లో, ఆకాశవాణి విశాఖలో సాహితీ ప్రసంగాలు.
3)పద్యకవిగా భువన విజయాది పలు రూపకాలు, కవి సమ్మేళనాలు, సాహిత్య సభలు, అష్ట, శత, సహస్ర, మహాసహస్ర, బృహద్విసహస్ర, త్రిభాషా సహస్రావధానాలలో పాల్గొనడమే కాకుండా 'ఆంధ్రపద్యకవితా సదస్సు' తూర్పు గోదావరి జిల్లా శాఖ ప్రధాన కార్యదర్శిగా, అధ్యక్షునిగా పలు అవధానాల, సాహిత్య సభల నిర్వహణ.
4)భువన విజయములు, ఇంద్రసభలు మొదలైన సాహితీ రూపకములలో కవి పాత్రధారణ.
5)పలు సాహిత్య సభలలో ఉపన్యసించారు.

సంస్థలతో అనుబంధం
1)ఆంధ్ర పద్యకవితా సదస్సు తూర్పు గోదావరి జిల్లా శాఖ  అధ్యక్షునిగా,ప్రధాన కార్యదర్శిగా.
2)నన్నయ సాహిత్య పీఠమ్, రాజమహేంద్రవరం ఉపాధ్యక్షునిగా.
3)తూర్పు గోదావరి జిల్లా అధికార భాషా సంఘంలో అనధికార సభ్యునిగా.
4)డా.సి.వి.సుబ్బన్న శతావధాని కళాపీఠం, రామేశ్వరం, ప్రొద్దుటూరు ప్రాంతీయ కార్యదర్శిగా,
5)ఉమరాలీషా విశ్వవిజ్ఞాన విద్య ఆధ్యాత్మిక పీఠము, గ్రంథమండలి ఉపాధ్యక్షునిగా,
6)'పద్యవారధి' మాసపత్రిక ఉప సంపాదకునిగా అలాగే ఇంకా పలు సంస్థలలో సేవలందించారు.

సహస్ర చంద్రదర్శన వేడుక
   ఎస్.వి.రాఘవేంద్రరావుకి సహస్ర చంద్రదర్శనం వేడుక జరిపారు.ఆయన రచించిన 12 పుస్తకాల ఆవిష్కరణను కూడా జోడించి   2025 ఫిబ్రవరి 22వ తేదీ ఆదివారం సాయంత్రం రాఘవేంద్రరావు, కామేశ్వరి దంపతులకు  కుటుంబ సభ్యుల సహకారంతో ఈ వేడుక చేసారు.రాజమహేంద్రవరం ఆనం రోటరీ హాలులో ఘనంగా చేసిన ఈ వేడుకలో పెద్దింటి వెంకట సుబ్బారాయుడు శాస్త్రి వేదాశీస్సులు అందజేశారు. హైదరాబాద్ కేంద్రీయ విద్యాలయం విశ్రాంత ఆచార్యులు బేతవోలు రామబ్రహ్మం, మహా మహెూపాధ్యాయ విశ్వనాధ గోపాలకృష్ణశాస్త్రి, ఆశీస్సులు అందజేసి,సత్కరించారు.అనంతరం ఓ.ఎన్.జి.సి విశ్రాంత సి.జి.ఎమ్ పి. విజయకుమార్ అధ్యక్షతన పుస్తకావిష్కరణ కార్యక్రమాన్ని కొనసాగించారు. సినీ గేయ రచయిత రసరాజు, సూర్యనారాయణమ్మ దంపతులు, గురు సహస్రావధాని కడిమెళ్ల వరప్రసాద్, ప్రవచన రాజహంస ధూళిపాళ మహాదేవమణి, సాధనాల వెంకటస్వామి నాయుడు, విశ్రాంత రీడర్ అరిపిరాల నారాయణరావు ఆదికవి నన్నయ విశ్వవిద్యాలయం అసిస్టెంట్ ప్రొఫెసరు తలారి వాసు, మధునామూర్తి, తెలుగు పండితులు ఓలేటి బంగారేశ్వర శర్మ, సంగాడి సత్యశ్రీనివాస శ్రీగణేష్ దంపతులు, ఎస్ మురళీమోహన్ దంపతులు, సంగాడి రవికిశోర్ దంపతులు తదితరులు పుస్తకావిష్కరణ, సమీక్షల్లో పాల్గొన్నారు.ఒకే వేదికపై వరుసగా 12 పుస్తకాలను ఆవిష్కరించడం తాను ఎక్కడా చూడలేదని, ఇది ఒక రికార్డు అని ఆచార్య బేతవోలు రామబ్రహ్మం పేర్కొన్నారు.మధునా పంతులవారి శిష్యునిగా రాఘవేంద్రరావు పద్యరచనను అందిపుచ్చు కోవడమే కాకుండా రంగస్థల సంగీతంతో పద్యాలు ఆలపించడంలో దిట్టని అన్నారు.వేయి పున్నములు చూసిన వారికి సహస్ర చంద్ర దర్శన వేడుక నిర్వహిస్తారని,ఇది నిజంగా ఒక అదృష్టమని, ఆయుర్ధాయంతో పాటు ఆరోగ్యం కూడా ఉండడం గొప్ప విషయమని విశ్వనాథ గోపాలకృష్ణశాస్త్రి అన్నారు. 

 https://epaper.andhrajyothy.com/article/East_Godavari_Main?OrgId=23249c9e67c&eid=85&device=desktop&imageview=1&standalone=0,
https://epaper.sakshi.com/article/East_Godavari?OrgId=2320ad22fd0&eid=23&imageview=1&standalone=1&device=desktop

వర్గం: కవులు 
వర్గం: రాజమండ్రి 
వర్గం: ఆంధ్రప్రదేశ్
వర్గం: తూర్పు గోదావరి జిల్లా రచయితలు